Mukim Liang

Mukim Liang ialah sebuah mukim di Daerah Belait, Brunei. Mukim ini mempunyai penduduk seramai 14,301 orang pada tahun 2016. Penghulu semasa ialah Yang Berhormat Awang Haji Abdul Hamid bin Haji Mumin.

 Kampung 

Kampung-kampung berpenduduk di bawah Mukim Liang adalah seperti berikut:
+Senarai kampung di Mukim LiangKampungPenduduk (2016)Kampung Agis-Agis270Kampung Keluyoh206Kampung Lilas223Kampung Lumut233RPN Lumut Kawasan 12,040RPN Lumut Kawasan 22,581Kampung Lumut Tersusun1,020Kampung Perumpong523Kampung Sungai Bakong1,451Kampung Sungai Gana342Kampung Sungai Kang113Kampung Sungai Kuru352Kampung Sungai Lalit369Kampung Sungai Liang910Kampung Sungai Tali1,051Kampung Sungai Taring982Kampung Tunggulian824Perkhemahan Lumut811Jumlah14,301

 Infrastruktur 
 Perumahan awam 
RPN Kampung Lumut ialah sebuah kawasan perumahan awam di Mukim Liang. Ianya merupakan salah sebuah kawasan perumahan di bawah Rancangan Perumahan Negara. Terdapat juga STKRJ Kampung Lumut, yang mana ianya merupakan salah sebuah kawasan perumahan awam di bawah Skim Tanah Kurnia Rakyat Jati. Walau bagaimanapun, kawasan STKRJ Kampung Lumut belum dimajukan dan belum mempunyai sebarang penduduk.

 Sekolah awam 
 Sekolah Menengah Pengiran Anak Puteri Hajah Rashidah Sa'adatul Bolkiah, Lumut
 Sekolah Rendah Lumut
 Sekolah Rendah Sungai Tali Lumut II
 Sekolah Rendah Sungai Liang

 Masjid 
 Masjid Kampong Sungai Liang 
Masjid Kampong Sungai Liang dibuka rasmi pada tahun 1980 oleh Yang Amat Mulia Pengiran Dipa Negara Lela Di-Raja Pengiran Abdul Momin bin Pengiran Haji Ismail. Masjid ini adalah bagi menampung jemaah dari Kampung Sungai Liang dan kampung-kampung sekitarnya.

 Masjid Zainab 
Masjid Zainab dibuka rasmi oleh Kebawah Duli Yang Maha Mulia Paduka Seri Baginda Sultan Haji Hassanal Bolkiah Mu'izzaddin Waddaulah pada tahun 1998. Masjid ini boleh menampung 2,000 orang jemaah iaitu bagi penduduk Kampung Lumut dan kampung-kampung sekitarnya.

 Rujukan 

Pautan luar
 Liang: Brunei | Brunei Poskod
 Lokasi Liang di Peta Google

Liang